kardosdrur/scandi-wiki huggingface dataset:
Junior-VM i håndbold 2008 (kvinder)

Juniorverdensmesterskabet i håndbold for piger 2008 var det 16. junior-VM i håndbold for piger, og slutrunden med deltagelse af 20 hold afvikledes i byerne Skopje, Ohrid, Gevgelija og Vinica i Makedonien i perioden 21. juli – 3. august 2008. Spillere født i 1988 eller senere kunne deltage i mesterskabet.

Tre uger inden mesterskabet meldte Uruguays hold afbud, og først forsøgte IHF at få reserven fra PATHF, Chile, til at stille op i stedet. Da det mislykkedes, gik pladsen i stedet til førstereserven fra EHF, Island, som dermed overtog Uruguays plads i gruppe A.

Slutrunden havde heller ikke deltagelse af vinderne af de seneste tre junior-VM, Rusland, som sensationelt ikke havde kvalificeret sig til slutrunden, efter at holdet havde tabt til Montenegro i kvalifikationen. 

Mesterskabet blev vundet af Tyskland, som dermed vandt sit første junior-VM. I finalen besejrede tyskerne Danmark med 23-22. Sølvmedaljerne var Danmarks bedste resultat ved junior-VM, siden holdet blev verdensmestre i 1997. Bronzemedaljerne gik for andet VM i træk til Sydkorea, som i bronzekampen vandt med 29-22 over Spanien.

Resultater

Indledende runde 

De 20 hold spillede i den indledende runde i fire grupper med fem hold. De tre bedste hold fra hver gruppe gik videre til hovedrunden om placeringerne 1-12, mens firerne og femmerne spillede videre i placeringsrunden om 13.- 20.-pladsen.

Gruppe A

Gruppe B

Gruppe C

Gruppe D

Placeringsrunde 

De otte hold, der sluttede på fjerde- og femtepladserne i grupperne i den indledende runde, spillede i placeringsrunden om placeringerne 13-20. De otte hold blev inddelt i to nye grupper med fire hold, der spillede alle-mod-alle. Vinderne af de to grupper kvalificerede sig til kampen om 13.-pladsen, toerne gik videre til kampen om 15.-pladsen, treerne spillede om 17.-pladsen, mens firerne måtte se sig henvist til at spille om 19.-pladsen.

Gruppe I-P

Gruppe II-P

Hovedrunde 

De tolv hold, der sluttede på første-, anden- og tredjepladserne i grupperne i den indledende runde, spillede i hovedrunden om placeringerne 1-12. De seks hold fra gruppe A og B blev samlet i gruppe I-M, mens holdene fra gruppe C og D samledes i gruppe II-M. I de to nye grupper spilledes der alle-mod-alle, bortset fra at resultater af indbyrdes opgør mellem hold fra samme indledende gruppe førtes med over til hovedrunden. Vinderne og toerne af de to grupper kvalificerede sig til semifinalerne. De to treere kvalificerede sig til kampen om 5.-pladsen, firerne gik videre til kampen om 7.-pladsen, femmerne spillede om 9.-pladsen, mens sekserne måtte se sig henvist til at spille om 11.-pladsen.

Gruppe I-M

Gruppe II-M

Placeringskampe

Finalekampe

Medaljevindere

Kilder / eksterne henvisninger 
XVI Women's Junior World Championship 2008 in Macedonia   
IHF – Women's Junior World Championship 
IHF News – XVI Women's Junior World Championship 2008 in FYRO Macedonia 
IHF News – 2008 Women's Junior World Championship in FYRO Macedonia: Uruguay withdraws from the competition (4. juli 2008) 

Håndbold i 2008
VM i håndbold
Kvindehåndbold
FIBA

Federation International de Basketball Association forkortet og oftest nævnt som FIBA, er basketballforbundenes verdensorgansation og kaldes på engelsk også The International Basketball Federation. FIBA blev stiftet den 18. juni 1932 i Geneve, Schweiz, hvor forbundet fik hovedkvarter. Efter flytninger til Bern i 1940 og til München i 1956 kom FIBA tilbage til Geneve i 2002.

Oprindeligt stod A'et i FIBA for Amateur (dvs. amatør-basketball), men da FIBA i 1989 åbnede sine mesterskaber og OL for professionelle spillere, blev Amateur strøget fra det fulde navn. A'et kunne dog blive stående som det andet bogstav i basketball.

Historie 
Basketball blev i 1930 anerkendt som olympisk sportsgren af Den Internationale Olympiske Komite (IOC). På det tidspunkt var sportsgrenen i international sammenhæng organiseret sammen med håndbold i IAHF (International Amateur Handball Federation), som blev stiftet i 1928, men i 1932 blev FIBA stiftet af repræsentanter for otte lande: Argentina, Tjekkoslovakiet, Grækenland, Italien, Letland, Rumænien og Schweitz. I 1935 blev forbundet anerkendt af IOC og i 1936 var sporten for første gang på det officielle program ved Sommer-OL.

I forbindelse med Sommer-OL 1948 i London afholdt FIBA en kongres, hvor det blev besluttet at indføre et verdensmesterskab også kaldet FIBA World Championship for at undgå forvekslinger, idet mestrene i den professionelle amerikanske NBA-liga også især tidligere er blevet kaldt "World Champions". Mesterskaberne afholdes hvert fjerde år, og ligger nu fast placeret midt imellem to Sommer-OL.

I 1989 valgte man at stryge amatør-begrebet, både af navn og af gavn, således at det fulde navn blev forkortet til Federation International de Basketball. Det betød også, at professionelle basketballspillere fik mulighed for at deltage ved både OL og VM.

Organisation 
FIBA er opdelt i regioner:
 FIBA Europe, som bl.a. organiserer EM i basketball og som samarbejder med organisationen for de professionelle basketballligaer i Europa, ULEB, om den stærkeste europæiske turnering for klubhold, Euroleague.
 FIBA Africa.
 FIBA Americas, som dækker både Nord- og Sydamerika.
 FIBA Asia.
 FIBA Oceania.

Eksterne henvisninger 
FIBA History (engelsk) artikel på FIBA.com 

Basketball
Basketballorganisationer
Etableret i 1932
Christine af Danmark

Christine af Danmark (født 1521 i København, død 10. december 1590 i Alessandria) var en dansk prinsesse, der var den yngste datter af kong Christian 2. og dronning Elisabeth. Hun var hertuginde af Milano fra 1534 til 1535, og derefter hertuginde af Lothringen fra 1544 til 1545. Som enkehertuginde fungerede hun desuden som regent i Lothringen i årene 1545–1552, mens hendes søn var mindreårig. Hun var også tronprætendent til de danske, norske og svenske troner fra 1561 til 1590.

Biografi

Fødsel og opvækst 

Prinsesse Christine blev født i 1521, enten på Nyborg Slot eller Københavns Slot, som femte barn og anden datter af Kong Christian 2. af Danmark og Norge og Isabella af Habsburg, der var søster til den Tysk-Romerske Kejser Karl 5. 

Christine havde en storebror, Hans (født 1518). Hendes to ældre tvillingebrødre, Philip Ferdinand og Maximilian (født 1519), var begge døde inden hendes fødsel, den sidstnævnte i 1519 og den førstnævnte i 1520. Hendes storesøster Dorothea var født et år tidligere, i 1520, og var den eneste af hendes søskende, der overlevede til voksenalderen. Dorothea blev senere gift med Kurfyrst Frederik 2. af Pfalz.

Sammen med faderen flygtede familien til Nederlandene, da Christian 2. blev afsat fra den danske trone i 1523. Christine mistede sin mor, Elisabeth, i 1526 da de var i Nederlandene.

Ægteskaber 
I 1534 blev hun gift med hertug Frans 2. Sforza af Milano. Efter dennes død året efter førte familien ægteskabsforhandlinger med blandt andre Henrik 8. af England. 1541 indgik hun dog sit andet ægteskab med hertug Frans af Bar, senere Frans 1. af Lothringen.

Senere liv 
I slutningen af 1550'erne og i 1560'erne arbejdede eventyreren Wilhelm von Grumbach og hans allierede, der undertiden omfattede den landsforviste Peder Oxe, på at afsætte hendes grandfætter kong Frederik 2. fra den danske trone, således at Christine som retmæssig arving kunne overtage pladsen. Planerne løb dog ud i sandet.

Eftermæle 
Christines livshistore var grundlaget for Helle Stangerups historiske romanbiografi "Christine" fra 1985, som var med til at øge kendskabet til og interessen for hendes person og skæbne.

Børn

Anetavle

Kilder 

 
 Christine af Danmark i Dansk Kvindebiografisk Leksikon

Eksterne links 

Huset Oldenburg
Hertuginder af Milano
Hertuginder af Lothringen
Christine
Christine
Prinsesser af Norge
Danskere i 1500-tallet
Nicolai Engelhardt Nannestad

Nicolai Engelhardt Nannestad (13. oktober 1730 i Nordmørs Fogderi, Trondheims Stift – 14. april 1782) var professor og præst, hans forældre var oberstløjtnant Lars Nannestad (død 1758) og Elisabeth født Engelhardt. 

Han blev student fra Trondheims Skole 1744 og tog to år efter teologisk attestats. Derefter var han sammen med en ældre broder udenlands 1747-50 på sin farbror biskoppens bekostning og opholdt sig særlig i Halle og Rostock; Broderen døde under opholdet i Halle. Efter hjemkomsten blev han 1751 lærer for landkadetterne; 1754 kloster-og regensprovst, hvormed i hin tid stillingen som biskoppens vikar ved universitetet var forbundet. Men allerede året efter byttede han embede med Johan Ernst Gunnerus, der var kaldet til sognepræst på Herlufsholm, men endnu ikke havde tiltrådt denne virksomhed. Fra Herlufsholm forflyttedes han 1758 til Odense som professor i hebraisk og lektor i teologi ved gymnasiet. Ved den store promotion 1760 fik han den teologiske doktorgrad for en afhandling om genløsningen. Med lærerstillingen ved gymnasiet forbandt han fra 1766 embedet som kapellan ved Sankt Knuds Kirke. Kapellaniet var den gang så ringe, at det vanskelig kunne bestå som særligt kald, og formanden var vel tilfreds med at få tilladelse til at overlade Nannestad det. Her var i hans tid professorerne Jacob Christian Pingel og dr. Lorents Ancher sognepræster. Han døde pludselig uden foregående sygdom 14. april 1782. 

Nannestad var en flittig og almindelig anset mand af betydelig lærdom. Han har efterladt en mængde skrifter, som dog nu er uden værdi. Der er en trættende bredde over dem alle, og den tørre, flade fornuftkristendom er deres karaktermærke. Foruden talrige programmer og taler ved gymnasiets fester har han udgivet flere religionslærebøger og andagtsskrifter. Han begyndte også på en stort anlagt fortolkning af det nye testamente, men fik kun forklaringen til de fem første kapitler af Matthæus-Evangeliet udgivet (1771). Samme år udkom hans «Nødtørftig Forklaring over Forvandtskabsled» i anledning af den nye forordning om ægteskab. Han trådte her i Johann David Michaelis’ spor, i det han erklærede Moselovens bestemmelser om forbudte ægteskabsgrader som eneste rettesnor for lovgivningen i modsætning til den kanoniske rets mange indsnævrende bestemmelser. Han brugte også – efter tysk mønster – at udgive udkast ("Summarisk Indhold") til sine prædikener i løse ark og lade dem omdele i kirken. En årgang af disse er derefter udgivet som et samlet bind (1771-72). Nannestad var gift med Mette Elisabeth født Delgast (1800), datter af urmager Delgast i Horsens. Hans yngste datter var biskop Peter Outzen Boisens 2. hustru.

Kilder(eksterne henvisninger 
 Denne artikel bygger på A. Jantzens Biografi i 1. udgave af Dansk biografisk leksikon, Udgivet af C.F. Bricka, 12. bind, side 127, Gyldendal, 1887-1905

Præster fra Danmark
Grattersdorf

Grattersdorfer en kommune i Landkreis Deggendorf i Regierungsbezirk Niederbayern i den tyske delstat Bayern, med 1.400 indbyggere.

Geografi 
Grattersdorf ligger i regionen Sonnen-Wald og er en del af Verwaltungsgemeinschaft Lalling
Kommunen består af landsbyerne Grattersdorf, Nabin, Oberaign, Winsing.
Agnes Frijs

Agnes Ragnhild Amalie Krag-Juel-Vind-Frijs (født 18. maj 1852, død 5. april 1871) var dansk komtesse.

Hun døde af tyfus, i Napoli, på en rejse til Italien. 

Der blev i 1898 oprettet en stiftelse i hendes navn: Comtesse Agnes Frijs' Stiftelse. Herfra blev der årligt uddelt midler efter bestemte regler om tilhørsforhold til Frijsenborg. I år 2005 blev stiftelsen omdøbt til Lensgreve Karl Wedells og Comtesse Agnes’ Stiftelse.

"...Grundtrækket i hendes Væsen var trofast Kjærlighed", sagde Pastor Andresen i sin tale ved jordpåkastelsen, og "...intet falskt, intet Paataget, intet blot Skin – sig selv var hun og blev hun under alle Forhold, og derfor var der Ærlighed i hendes Sind...".

Agnes Frijs ses på flere billeder af forfatteren H.C. Andersen, der læser op på Frijsenborg.

Noter 

Agnes
Danskere i 1800-tallet
Jordans regenter

Jordan – Transjordanien indtil 1949 – blev opstillet 1921. Jordans regenter har været:

 Abdullah 1. (1921-51) — emir indtil 1946, konge derefter
 Talal (1951-52)
 Hussein (1952-99)
 Abdullah 2. (1999- )

Den kongelige familie er en gren af Hashemiterne, som nedstammer fra profeten Muhammed.

Regenter
Lister over regenter
Hunding (Niederbayern)

Hunding er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 1.200 indbyggere. Den er en del af Verwaltungsgemeinschaft Lalling.

Geografi 
Hunding ligger i region Donau-Wald i den sydvestlige del af Bayerischen Wald, i landskabet  Lallinger Winkel. Kommunen består ud over Hunding af følgende landsbyer og bebyggelser: Panholling, Zueding, Rohrstetten, Padling, Gneisting, Sondorf, Kieflitz og Birkenöd.
KS Dinamo Tirana

Klubi Sportiv Dinamo Tirana er en albansk fodboldklub fra hovedstaden Tirana. Den blev grundlagt i 1950 og spiller i landets næstbedste fodboldrække, Kategoria e Parë. Klubbens hjemmebane er Selman Stërmasi stadion med plads til 12.900 mennesker.

Dinamo Tirana er et af de mest vindende albanske hold nogensinde, og det seneste mesterskab blev vundet i 2007-08.

Titler 
 Albaniens mesterskab: 17
 1950, 1951, 1952, 1953, 1955, 1956, 1960, 1967, 1973, 1975, 1976, 1977, 1980, 1986, 1990, 2002 og 2008
 Albaniens Cup: 13
 1950, 1951, 1952, 1953, 1954, 1960, 1971, 1974, 1978, 1982, 1989, 1990 og 2003

Ekstern henvisning 
 

Fodboldklubber i Albanien
Etableret i 1950
Tirana
Iggensbach

Iggensbach er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 2.100 indbyggere.

Geografi 
Iggensbach ligger i region Donau-Wald.
De største landsbyer efter Iggensbach er Reichenbach, Handlab, Gstein, Holling og Schöllnstein.
Künzing

Künzing er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 3.200 indbyggere.

Geografi 
Künzing ligger i region Donau-Wald, i den østlige ende af landskabet Gäuboden.
Der er følgende landsbyer og bebyggelser i kommunen: Bruck, Girching, Künzing, Wallerdorf, Langkünzing, Girchingerfeld, Herzogau, Piflitz, Grund, Hub, Thannberg, Dorf, Geinöd, Langburg, Dulling, Inkam, Zeitlarn, Forsthart, Meiering

Eksterne henvisninger 

 http://www.kuenzing.de
 http://www.museum-quintana.de
Lalling

Lallinger en kommune i Landkreis Deggendorf i Regierungsbezirk Niederbayern i den tyske delstat Bayern, med godt 1.600 indbyggere.
Den er administrationsby for Verwaltungsgemeinschaft Lalling.

Geografi 
Lalling ligger i region Donau-Wald i den sydvestlige del af Bayerischen Wald, i landskabet  Lallinger Winkel.
Reza Shah

Reza Shah (Rizâ Shâh; 15. marts 1878 – 26. juli 1944) var Shah af Iran 1925-41.

Liv 
Rizâ Shâh var general i den iranske hær og ledede et kup mod regeringen i 1921. I den nye regering, Ministeriet Kavâm-es-seltane, blev han krigsminister. Han havde fra menig soldat svunget sig op. Han tog ivrigt fat på en reorganisering af hæren og skabte i løbet af et par år en disciplineret, veludrustet moderne hær på 40.000 mand. I 1923 overtog han selv stillingen som premierminister. Han indledte nu et stort reformarbejde på alle områder. Finanserne blev bragt i orden af amerikaneren dr. Millspaugh. Den daværende Shah Ahmed rejste til Europa og blev der under de følgende begivenheder; populær havde han aldrig været, og nogen dybere interesse for sit lands og folks vel havde man ikke sporet hos ham. Under indflydelse af udviklingen i Tyrkiet opstod republikanske strømninger. Ved nytårsfesten den 21. marts 1924 ventedes proklamering af republikken, men det shiitiske præsteskab forhindrede det. En opstand, som sheiken af Muhammera rejste i efteråret 1924, gav Rizâ Khân lejlighed til at vinde militære sejre og hæder. 

Hans autoritet var efterhånden blevet så stor, at han i marts 1925 kunne forlange af parlamentet et regentskabs fulde myndighed og overkommando over alle persiske stridskræfter. En livlig agitation imod den fraværende shah satte nu ind, der indtraf forskellige uroligheder. Stemningen var således vel forberedt, da parlamentet i oktober 1925 vedtog shahens afsættelse og Rizâ Khâns udnævnelse til rigsforstander. En konstituerende nationalforsamling blev valgt og vedtog de fornødne ændringer i forfatningen for, at kongeværdigheden kunne tilfalde Rizâ Khân, der fra nu af var Rizâ Shâh med tilnavnet (og dynastinavnet) Pehlevi (Pahlavi). Den 15. december 1925 aflagde den nye konge ed på forfatningen og besteg tronen.

Rizâ Shâh var en nationalistisk præget, moderne reformfyrste af lignende type og format som Mustafa Kemâl i Tyrkiet. Han gennemførte landets fulde politiske uafhængighed af de europæiske magter, fik kapitulationerne afskaffet, reorganiseret forvaltningen, sat gang i landets udvikling økonomisk, militært, socialt og uddannelsesmæssigt. Parlamentet bestod, men shahens prestige var så stor, at han altid kunne regne med dets samtykke. Han var diktator, ikke af navn, men af gavn. Små opstande i Khûzistan (tidligere Arabistan) og Luristan viste sig betydningsløse. En garantipagt med Sovjetunionen blev indgået i efteråret 1927. Og en overenskomst med England i maj 1928 ordnede en række vigtige spørgsmål og gjorde ende på  grænsestridigheder ved Shatt-el-Arab.

Efter de Allieredes besættelse af landet under 2. verdenskrig, blev han nødt til at gå i eksil. Han døde i Johannesburg i Sydafrika den 26. juli 1944.

Han var gift fire gange.

Noter

Se også 
 Hans søn Mohammad Reza Pahlavi

Eksterne henvisninger 

 Salmonsens Konversationsleksikon, 2. udgave, bind XXVI (1930); s. 865; opslag: Persien

Statsoverhoveder der kom til magten ved kup
Politikere fra Iran
Monarker der har abdiceret
Irans Regenter
Metten

Metten er en købstad i Landkreis Deggendorf i Regierungsbezirk Niederbayern i den tyske delstat Bayern, med godt 3.300 indbyggere.

Geografi 
Metten ligger i region Donau-Wald.

Inddeling 
I Metten ligger følgende bydele, landsbyer og bebyggelser: Berg, Hochweid, Hochwiese, Hohenstein, Kleinberg, Lehmberg, Metten, Mettenbuch, Oberdachsbühl, Obermettenwald, Paulusberg, Randholz, Riedfeld, Sandgrube, Schalterbach, Untermettenwald, Uttobrunn, Wimpassing og Zeitldorf.

Historie 

Benediktinerklosteret St. Michael i Metten blev grundlagt omkring 766. Byhen hørte til klosteret.

Pilgrimsrute 
Metten er udgangspunkt for den europæiske pilgrimsrute Via Nova, der går til Sankt Wolfgang im Salzkammergut i Østrig, og er forbundet med det europæiske net af vanreveje.

Personligheder 
 Sepp Maier (* 28. februar 1944), fodboldspiller

Eksterne henvisninger
Nader Shah

Nāder Shāh Afshār, Nadir Shah ( eller Nāder Qoli Beg - نادر قلی بیگ og Tahmāsp Qoli Khān - تهماسپ قلی خان) november, 1688 eller 6. august 1698 – 19. juni 1747) var shah af Iran fra 1736 til 1747 og grundlægger af Afsharidriget. Begrund af hans militære geni, har nogle beskrivet ham som Napoleon af Persien og den anden Alexander. Nader Shah var medlem af en tyrkisk folkestamme i det nordlige Persien.

Liv 
Naders far var en fattig hyrde, der døde da Nader var barn. Efter en karriere som bandit og militærleder afsatte han den sidste shah af Safavide-dynastiet, Abbas 3. Nader Shah var en meget effektiv krigsleder.

Han blev myrdet i 1747. Hans efterkommere regerede Iran til 1796.

Kilder 

Politikere fra Iran
Havlit

Havlit (Clangula hyemalis) er en andefugl, der yngler i de arktiske egne. I Danmark forekommer havlitten som en meget almindelig trækgæst mellem oktober/november og april, men ses ikke meget, da den ofte opholder sig langt fra land.

Arten havlit er den eneste i slægten Clangula.

Beskrivelse 

Havlitten er en ca. 43 cm lang dykand. Den har overvejende lys krop og mørke vinger. Fjerdragten er lysere om vinteren end om sommeren. Hannen har forlængede halefjer og kan derfor måle op til 60 cm fra næbspids til halespids. Som den eneste and fælder havlitten sin fjerdragt tre gange årligt.

Føde 
Den lever af muslinger, snegle og krebsdyr, som den finder ved at dykke helt ned til 100 meters dybde.

Referencer

Litteratur 
 Tommy Dybbro, Fugle i farver, 15. udgave, Politikens Forlag 2006. .

Eksterne henvisninger 

 

Arktis' fugle
Dykænder
Grønlands fugle
Subarktiske fugle
Cliftonville F.C.

Cliftonville Football & Athletic Club er en nordirsk fodboldklub fra hovedstaden Belfast. Klubben blev grundlagt i Belfast-forstaden Cliftonville den 20. september 1879 og er dermed den ældste på øen Irland. Den spiller i dag i IFA Premiership og har siden 1890 haft hjemmebane på Solitude.

Cliftonvilles ærkerivaler er Crusaders og har også haft historik rivalisering med to andre Belfast-klubber Glentoran og Linfield.

Klubben har vundet den nordirske liga (NIFL Premiership fem gange, den ene titel (1905-06) blev dog delt med Lisburn Distillery F.C.. 6 gange er klubben sluttet som nr. 2 i ligaen. Klubben har vundet Irish Cup otte gange og Northern Ireland Football League Cup fem gange.

Internationalt 
Klubben har tre gange spillet kvalifikation til UEFA Champions League (1998-99, 2013-14 og 2014-15), men har hver gang tabt den første kvalifikationskamp. 

I 1998-99 tabte klubben i første kvalifikationsrunde samlet 1-13 til Košice (herunder 0-8 på udebane), i 2013-14 tabte klubben samlet 0-5 til Celtic F.C. og i 2014-15 fik klubben sit første point i turneringen, da de spillede 0-0 hjemme mod Debreceni inden de tabte returopgøret 0-2 på udebane.  

Klubben har endvidere  spillet i Pokalvindernes turnering (1979-80) og Intertoto Cup tre gange (1996, 2001 og 2007) samt UEFA Europa League fire gange ((2008-09, 2010-11, 2011-12 og 2012-13). 

Cliftonville mødte i 2008-09 danske F.C. København og tabte samlet 0-11.

Historiske slutplaceringer

Noter

Eksterne henvisninger 

Fodboldklubber i Nordirland
Etableret i 1879
Belfast
Topskarv

Topskarv (Phalacrocorax aristotelis) er en skarvefugl som er lidt mindre end en normal skarv (Phalacrocorax carbo) og med tyndere hals og næb. Den voksne fugl er sort med grønlig metalglans. Topskarvens føde består udelukkende af fisk. 

Dens længde er 68-75 cm lang og dens vingefang er 95-110 cm lang. Dens levealder er op til 15 år. 

Fuglen yngler i løse kolonier på klipper nær kysten.

Kilder 
 

Europas fugle
IUCN Rødliste - ikke truede arter
Skarver
Purpurhejre

Purpurhejren (Ardea purpurea) er en hejre, som af og til dukker op i Danmark. Den er lidt mindre end fiskehejren som den ofte forveksles med. Dens fjerdragt er i grå og rødbrune farver. Purpurhejren lever af fisk, padder, småpattedyr og insekter.

Noter 
 Avibase - the world bird database

Eksterne henvisninger 

Afrikas fugle
Fugle fra Eurasien
Hejrer
IUCN Rødliste - ikke truede arter
Sommerland Syd

Sommerland Syd var en forlystelsespark i Sønderjylland, beliggende ved Tinglev. Parken blev indivet i 1984 og gik konkurs i 2012.

Parkens areal var 350.000 m², og den rummede 88 forlystelser. Antallet af besøgende var ca. 200.000 årligt (2005) .

I 2001, 2003 og 2008 er der sket ulykker i parken, hvor gæster er kommet til skade i parkens rutschebaner. Stedet blev i 2010 solgt til ny indehavere. Den 28. august 2012 indgav de konkursbegæring — efter to år med dårligt vejr og et svigtende besøgstal.

Kilder 

Nedlagte forlystelsesparker i Danmark
Bygninger, konstruktioner og anlæg i Aabenraa Kommune
Etableret i 1984
Ophørt i 2012
Bjergand

Bjerganden (Aythya marila) er en andefugl, som yngler cirkumpolart i det nordligste Europa og i Nordamerika og Asien. I det nordlige Skandinavien yngler arten i mindre søer i højfjeldet samt i den svenske og finske skærgård.

I Danmark ses den i vinterhalvåret almindeligt som træk- og vintergæst, især til havs og ved kysten.

Dens længde er 42-51 cm og den har et vingefang på 71-80 cm. Dens levealder er 10-12 år. Fra troldand kendes hannen på sin lysegrå ryg og hunnen på det større hvide område ved næbroden. Næbbet er blåligt og øjnene gule. Dens føde består af muslinger, snegle, ledorme, insekter og krebsdyr.

Kilder 
 
 www.iucnredlist.org: Aythya marila International rødliste over truede dyrearter. Version 2013.2

Referencer 

IUCN Rødliste - ikke truede arter
Dykænder
Subarktiske fugle